41 



Rh. affinis mihi , quam late sit diffusa, defiuiri neqtiit, quia plerumque 

 confusa est cum Rh. Ophiopsi et Xanthostigmate , quibus speciebus persimi- 

 lis est. Gernianiae nonnullas tantum regiones incolere videtur; in Bavaria ex. 

 gr. haud raro comparet, rarius vero in Silesia. 



De speciebus duabus novis, ab Illustr. Burmeister designatis, Rh. 

 media et Rh. maiore, haud multum dici potest. Rh. media angustis inclusa 

 finibus videtur, et nonnullarum Germaniae praesertim regionum tantum incola. 

 Haud frequenter reperta est hucusque in agro Lueneburgensi , Berolinensi, 

 Halensi, Vratislaviensi et Ratisbonensi. 



Altera species, Rh. major, quae procul dubio pro Rh. notata Fabr., illi 

 simillima. habita est, easdem atque Rh. media regiones tenere videtur. In 

 Germaniae regione septentrionali non desideratur, atque inventa est a Burmei- 

 stero iu agro Snndensi, sicuti et iu Silesiae regiouibus montanis iuterdum 

 reperitur. 



Quod victum attinet, et rationem, qua escam sumunt Rhaphidiae, hic 

 communicabo, quae in exemplaribus e larvis educatis, inque iis quas vivas 

 cepi asservavique observare mihi licuit, quum Rhaphidias in statu libero victum 

 sumentes nunquam viderim. Iam complures auctorum praecedentium confir- 

 mant, Rhaphidias e rapina aliorum insectorum victum sumere, quod ex mea 

 ipsius observatione affirmare possum. Burmeister coniicit quidem , quum Rha- 

 phidias in floribus Umbelliferarum invenisset, eas etiam victum e vegetabUibus 

 sumere ; sed equidem existimo, Rhaphidias in floribus nil uisi insecta quaerere, 

 quae in Umbelliferis praecipue saepissime considunt. 



Structura prothoracis eiusque sicuti capitis agiJitas Rhaphidias in rapina 

 capienda sublevat, quum caput et prothoracem quoquoversus flectere possint. 

 Insecta parva, mollia, imprimis Diptera, devorant; captae neque larvas iis 

 obiectas mortuas repudiant. Mollibus internis insectorum partibus delectantur, 

 ita ut nihil praeter cutem relinquere soleant. Ea quae in speciminibus vivis 

 captis observavi, nunc addam. Rhaphidia quum vivum insectum prope se 

 conspicit, prothorace sursum flexo, capite deflexo, statim mandibulis impetum 

 facit. Quum insectum se movet, subito Rhaphidia regreditur; insecto autem 

 debili vel iam morttio, rapide mandibulas corpori immittit, idque perforat. 



6 



